Diari Oficial de la Generalitat Valenciana


Sumari del DOGV 3117, del 07-11-1997 (1997/11982)

ACORD de 14 de febrer de 199, de la Comissió Territorial d'Urbanisme d'Alacant, sobre l'homologació dels sectors 1 i 2.2, i la modificació de les Normes Subsidiàries en el sector de les Galgues del municipi de Pedreguer.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3117

Data del DOGV
:   07-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11017


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3717 ACORD de 14 de febrer de 199, de la Comissió Territorial d'Urbanisme d'Alacant, sobre l'homologació dels sectors 1 i 2.2, i la modificació de les Normes Subsidiàries en el sector de les Galgues del municipi de Pedreguer. [97/X11201]
  
Vist l'expedient de referència i a partir dels següents:
  
Antecedents de fet
  
Primer
  
L'Ajuntament, en la sessió plenària del dia 3 d'octubre de 1996, en va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 3 de juny de 1996, i en un dels diaris de major difusió provincial, el 7 de maig de 1996, sense haver-s'hi presentat al·legacions.
  
Segon
  
La documentació està integrada per memòria informativa i justificativa i pla d'estat actual i modificat.
  
Tercer
  
Aquest expedient pretén l'homologació dels sectors 1 i 2.2 del sòl apte per a urbanitzar industrial del municipi, a la vegada que modificar els límits dels dos sectors per a facilitar la seua gestió.
  
Els dos sectors van ser objecte d'una modificació puntual en 1988, que subdividia els 2 sectors inicials de les normes subsidiàries, Sector 1 i Sector 2, en 3 sectors, els 1, 2.1 i 2.2; amb la nova proposta es manté el Sector 2.1 i es varien els sectors 1 i 2.2, i s'hi pren com a límit entre els dos el viari existent a fi de donar compliment a l'article 20 de la Llei Reguladora de l'Activitat Urbanística.
  
Posteriorment, l'Ajuntament va tramitar en concert previ l'homologació pretesa que és objecte d'estudi per la comissió informativa d'Urbanisme, en sessió dels dies 1 i 4 de març de 1996, que informa favorablement l'homologació pretesa encara que amb l'obligació de complir dues observacions bàsiques:
  
"1. [...] en la tramitació de l'expedient s'hauran de demanar els informes del Ministeri d'Obres Públiques, Confederació Hidrogràfica i Carreteres de la Conselleria d'Obres Públiques, Urbanisme i Transports; així mateix, la definició de la xarxa primària o estructural haurà de ser més àmplia que la del propi sector.
  
2. D'acord amb allò que s'ha disposat en la Llei Reguladora de l'Activitat Urbanística, s'adverteix que en no contenir el document d'homologació avanç de l'ordenació detallada, el Pla Parcial que desenvolupe el sector requerirà de la cèdula d'urbanització corresponent".
  
L'Ajuntament en el document que ara tramita aporta nous plans en els quals presenta l'ordenació estructural viària amb àmbit superior al sector.
  
Quart
  
Consta en l'expedient d'informe emés per la Unitat de Carreteres del Ministeri de Foment de 7 de juny de 1996, amb les prescripcions següents:
  
"1. No s'ha d'envair la zona de domini, i s'ha de respectar la zona d'edificació que abraça fins als 50 m, mesurats des de la banda blanca exterior de la calçada de l'autopista, en aquest cas, vora de la muntanya.
  
2. No es permetran instal·lacions que produïsquen fums, olors o sorolls que afecten el trànsit de l'autopista.
  
3. No s'ha d'alterar el drenatge superficial ni profund de la zona respectant el desguàs actual.
  
4. Es respectaran els serveis de l'autopista en general (obres de fàbrica, regatges, camins de servei, tanca, etc.), i en cas que algun d'aquests resultara afectat, s'haurà de reposar en el menor temps possible.
  
5. Es tindrà especial atenció a l'alçada i l'orientació del focus de llum de l'enllumenat, de manera que no produïsquen enlluernaments o molèsties als usuaris de l'autopista.
  
6. No es provocarà pols, per part del trànsit de vehicles durant la construcció, que puga afectar els usuaris de l'autopista.
  
7. S'atendrà en qualsevol moment, mentre es realitze la construcció del projecte, les indicacions del personal tècnic d'AUMAR, en tot el que es referisca o afecte el trànsit i els serveis de l'autopista - Àrea de Manteniment de la Vila Joiosa - Sr. Gomáriz - Eixida 66. Telèfon: 96/589-18-00.
  
8. S'haurà de sol·licitar l'autorització prèvia al Ministeri de Foment de qualsevol edificació ubicada en la zona d'influència de l'autopista, limitada aquesta zona a la distància de 100 metres des de l'aresta exterior de l'explanació d'aquesta, de conformitat amb l'article 21 i següents de l'expressada Llei 25/1955, sense perjudici d'unes altres competències concurrents i d'allò que s'ha tipificat en l'article 38 de la susdita llei".
  
Consta així mateix en l'expedient l'informe favorable emés el 5 de febrer de 1997 per l'Oficina del Pla de Carreteres de la Conselleria d'Obres Públiques, Urbanisme i Transports, condicionat al fet que es repose la continuïtat del camí de servei de l'autopista A-7, d'acord amb el que al respecte dispose el Ministeri de Foment.
  
No consta en l'expedient l'informe emés per la Confederació Hidrogràfica del Xúquer, encara que l'Ajuntament, pel febrer de 1996 (article 38.2, Llei Reguladora de l'Activitat Urbanística), el va sol·licitar.
  
Consideracions tecnicojurídiques
  
Primera
  
La tramitació s'estima correcta d'acord amb allò que s'ha establit en els articles 38 i 39, per remissió del 55.1 de la Llei Reguladora de l'Activitat Urbanística.
  
Segona
  
La documentació s'estima completa, de conformitat amb els articles 27 de la Llei Reguladora de l'Activitat Urbanística, i 97 del Reglament de Planejament, si bé en els plans aportats per l'Ajuntament el 14 de febrer de 1997, s'hi observen discrepàncies que s'han de corregir.
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal i com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
No obstant això, cal fer les observacions següents:
  
1. S'ha d'aclarir la delimitació del sector.
  
2. Tots els plans han de recollir la connexió del vial de servei de l'autopista amb el viari del sector.
  
Quarta
  
La documentació aportada no es pot considerar que especifique les determinacions de l'article 31.1 i els seus concordants de la Llei Reguladora de l'Activitat Urbanística, de tal manera que no resulte preceptiva la cèdula d'urbanització per a la tramitació posterior del Pla Parcial corresponent. En especial serà necessari que s'aporte la documentació que complisca els punts de l'article 31.1, apartats A i C, Llei Reguladora de l'Activitat Urbanística.
  
Cinquena
  
La Comissió Territorial d'Urbanisme és l'òrgan competent per a l'adopció d'aquest acord a l'empara dels articles 39 i 40 de Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i dels articles 9 i 10 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú, i d'altres disposicions de pertinent aplicació, la Comissió Territorial d'Urbanisme acorda:
  
Aprovar definitivament la modificació de les normes subsidiàries de Pedreguer en el sector de les Galgues, i l'homologació dels sectors 1 i 2.2, que se supedita la seua publicació i, en conseqüència, la seua eficàcia al fet que es reparen les observacions assenyalades en les condicions tecnicojurídiques segona i tercera.
  
El president de la Comissió Territorial d'Urbanisme, el dia 31 de juliol de 1997, va dictar la següent resolució:
  
Vist l'acord adoptat per la Comissió Territorial d'Urbanisme, en la sessió del dia 14 de febrer de 1997, pel qual es va aprovar definitivament l'expedient de referència, i se supedita la seua publicació al compliment de certes condicions, així com la documentació presentada, per part de l'Ajuntament, de 15 de maig de 1997, que compleix en tots els seus aspectes el referit acord de la Comissió. Si bé es fa constar a l'Ajuntament que serà preceptiva l'obtenció de la cèdula d'urbanització per al sector 2.2, amb caràcter previ al seu desenvolupament i acompanyat de qualsevol proposta d'actuació integrada que puga presentar-se. ja que per a aquest sector no s'ha presentat a l'homologació un avanç de l'ordenació detallada, segons es preceptiu d'acord amb l'article 31.1.A, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, resolc
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, de conformitat amb l'article 59, apartats 2 i 4, de la Llei 6/94, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva n'excusa la notificació individualitzada.
  
Contra aquest acord, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons que disposen els articles del 114 al 116, de la Llei de Règim Jurídic de les Administracions Públiques i del Procediment Administratiu Comú, i l'article 14.2, del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Alacant, 1 d'octubre de 1997.- El president de la Comissió Territorial d'Urbanisme: Fernando Modrego Caballero.